
ŠAKIŲ RAJONO SAVIVALDYBĖS  TARYBA

SPRENDIMAS

DĖL IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO TVARKOS APRAŠO TVIRTINIMO
2010 m. vasario 25  d. Nr.T-42
Šakiai


Rajono savivaldybės taryba, vadovaudamasi Lietuvos Respublikos Vyriausybės 2009 m. rugpjūčio 26 d. nutarimu Nr.903 „Dėl Lietuvos Respublikos Vyriausybės 2004 m. birželio 14 d. nutarimo Nr. 746 „Dėl bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“ pakeitimo" (Žin., 2009, Nr.103-4301), nusprendžia:

1. Patvirtinti ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašą (pridedama).



2. Pripažinti netekusiu galios rajono savivaldybės tarybos 2009 m. vasario 26 d. sprendimą Nr. T-58 „Dėl rajono mokyklų priešmokyklinio ugdymo grupių bei bendrojo lavinimo klasių komplektavimo tvarkos tvirtinimo“
Meras









Juozas Bertašius





PATVIRTINTA





Šakių rajono savivaldybės tarybos





2010 m. vasario 25 d. sprendimu Nr.T-42

ŠAKIŲ RAJONO MOKYKLŲ IKIMOKYKLINIO IR PRIEŠMOKYKLINIO UGDYMO GRUPIŲ IR PRADINIO, PAGRINDINIO BEI VIDURINIO UGDYMO KLASIŲ KOMPLEKTAVIMO TVARKOS APRAŠAS

I. BENDROSIOS NUOSTATOS


1. Šakių rajono mokyklų ikimokyklinio ir priešmokyklinio ugdymo grupių ir pradinio, pagrindinio bei vidurinio ugdymo klasių komplektavimo tvarkos aprašas (toliau – Aprašas) nustato bendrus reikalavimus mokykloms dėl grupių ir klasių komplektavimo.

2. Aprašas yra parengtas vadovaujantis Lietuvos Respublikos švietimo, vietos savivaldos ir kitais įstatymais, Lietuvos Respublikos Vyriausybės 2004 m. birželio 14 d. nutarimu Nr.746 „Dėl bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo", Lietuvos Respublikos Vyriausybės 2009 m. rugpjūčio 26 d. nutarimu Nr.903 „Dėl Lietuvos Respublikos vyriausybės 2004 m. birželio 14 d. nutarimo nr. 746 „Dėl bendrojo lavinimo, specialiojo ugdymo, profesinio mokymo mokyklų, pagalbą mokiniui, mokytojui ir mokyklai teikiančių įstaigų steigimo, reorganizavimo, likvidavimo ir pertvarkymo kriterijų sąrašo patvirtinimo“ pakeitimo“ bei kitais teisės aktais.  

3. Apraše vartojamos sąvokos:

Miestas  - rajono centras ar miesto gyvenamoji vietovė.

Gyvenvietė – miestelis, kaimas.

Miesto mokyklos – Šakių „Varpo“ vidurinė, Šakių „Aukuro“ pagrindinė ir Šakių „Žiburio“ gimnazija.

Kaimo mokyklos – likusios rajono bendrojo lavinimo mokyklos.

II. MOKYKLŲ IKIMOKYKLINIO IR PRIEŠMOKYKLINIO UGDYMO GRUPIŲ IR  PRADINIO, PAGRINDINIO BEI VIDURINIO UGDYMO KLASIŲ  KOMPLEKTAVIMO KRITERIJAI


4. Gali būti komplektuojamos šios ikimokyklinio ugdymo grupės:


4.1. lopšelio grupė – jeigu joje ugdoma  nuo 10 iki 15 ugdytinių;


4.2. darželio grupė – jeigu joje ugdoma  nuo 15 iki 20 ugdytinių;


4.3. mišri ikimokyklinio ir priešmokyklinio ugdymo grupė  – jeigu joje ugdoma nuo 10 iki 15 ugdytinių.


5. Priešmokyklinio ugdymo grupės komplektuojamos remiantis šiais kriterijais:


5.1. Grupėje mokosi ne mažiau kaip 5 ir ne daugiau nei 20 vaikų. 


5.2.  Mokykla (darželis) turi pakankamai lėšų išlaikyti priešmokyklinio ugdymo grupę (grupes). Kiekvienų mokslo metų eigoje, iki rugsėjo 10 ir iki sausio 10 d. ugdymo įstaigos vadovas pristato savivaldybės administracijos direktoriui garantinį raštą apie lėšų pakankamumą. 



5.3.  Priešmokyklinio ugdymo grupės su pradinio ugdymo klasėmis nejungiamos.;



6. Bendrojo lavinimo klasės komplektuojamos remiantis šiais kriterijais:

6.1. pagrindinės ir vidurinės mokyklos bei gimnazijos bendrojo lavinimo klasių komplektuose pagal ugdymo programas mokinių skaičiaus vidurkis turi būti ne mažesnis kaip:

6.1.1. 10, jeigu mokoma pagal pradinio ugdymo programą gyvenvietėje esančiuose mokykloje-darželyje, pradinėje mokykloje (pradinio ugdymo skyriuje), kuriuose mokosi iki 40 mokinių, gyvenvietėje esančioje pagrindinėje mokykloje (pradinio ar pagrindinio ugdymo skyriuose), kurioje mokosi iki 80 mokinių. Klasių komplektuose gyvenvietėje esančiuose mokykloje-darželyje, pradinėje mokykloje (pradinio ugdymo skyriuje), kuriuose mokosi iki 20 mokinių, gali būti 2 mokiniais mažiau (pagal mokinių skaičiaus vidurkį);
6.1.2. 12, jeigu mokoma pagal pradinio ugdymo programą gyvenvietėje esančiuose mokykloje-darželyje, pradinėje mokykloje (pradinio ugdymo skyriuje), kuriuose mokosi nuo 41 iki 50 mokinių, gyvenvietėje esančioje pagrindinėje mokykloje (pagrindinio ugdymo skyriuje), kurioje mokosi nuo 81 iki 120 mokinių. Klasių komplektuose gyvenvietėje esančiuose mokykloje-darželyje, pradinėje mokykloje (pradinio ugdymo skyriuje), kuriuose mokosi iki 48 mokinių, gali būti 2 mokiniais mažiau (pagal mokinių skaičiaus vidurkį). Klasių komplektuose gyvenvietėje esančioje pagrindinėje mokykloje (pagrindinio ugdymo skyriuje), kurioje mokosi iki 110 mokinių, gali būti 2 mokiniais mažiau (pagal mokinių skaičiaus vidurkį);

6.1.3. 15, jeigu mokoma pagal pradinio ugdymo programą gyvenvietėje esančiuose mokykloje-darželyje, pradinėje mokykloje, kuriuose mokosi nuo 51 iki 80 mokinių, gyvenvietėje esančioje pagrindinėje mokykloje, kurioje mokosi nuo 121 iki 200 mokinių, gyvenvietėje esančioje vidurinėje mokykloje (gimnazijoje), kurioje mokosi iki 300 mokinių. Klasių komplektuose, kai gyvenvietėje yra vienintelė vidurinė mokykla (gimnazija), gali būti 5 mokiniais mažiau (pagal mokinių skaičiaus vidurkį);
6.1.4. 20, jeigu mokoma pagal pradinio ugdymo programą gyvenvietėje esančiuose mokykloje-darželyje, pradinėje mokykloje, kuriuose mokosi 81 ir daugiau mokinių, gyvenvietėje esančioje pagrindinėje mokykloje, kurioje mokosi 201 ir daugiau mokinių, gyvenvietėje esančioje vidurinėje mokykloje (gimnazijoje), kurioje mokosi 301 ir daugiau mokinių. Klasių komplektuose, kai gyvenvietėje yra vienintelė vidurinė mokykla (gimnazija), gali būti 5 mokiniais mažiau (pagal mokinių skaičiaus vidurkį);

6.1.5. 22, jeigu mokoma pagal pradinio ugdymo programą rajono centre ar mieste esančiuose mokykloje-darželyje, pradinėje mokykloje, pagrindinėje mokykloje, vidurinėje mokykloje (gimnazijoje);

6.1.6. 10, jeigu mokoma pagal pagrindinio ugdymo programos pirmąją dalį, pagrindinio ugdymo programos antrąją dalį gyvenvietėje esančioje pagrindinėje mokykloje (pagrindinio ugdymo skyriuje), kurioje mokosi iki 80 mokinių;

6.1.7. 10, jeigu mokoma pagal pagrindinio ugdymo programos pirmąją dalį, pagrindinio ugdymo programos antrąją dalį jaunimo (12–16 metų) klasėse, įsteigtose kitoje pagrindinio ugdymo programą vykdančioje mokykloje;

6.1.8. 12, jeigu mokoma pagal pagrindinio ugdymo programos pirmąją dalį, pagrindinio ugdymo programos antrąją dalį gyvenvietėje esančioje pagrindinėje mokykloje (pagrindinio ugdymo skyriuje), kurioje mokosi nuo 81 iki 120 mokinių. Klasių komplektuose gyvenvietėje esančioje pagrindinėje mokykloje (pagrindinio ugdymo skyriuje), kurioje mokosi iki 110 mokinių, gali būti 2 mokiniais mažiau (pagal mokinių skaičiaus vidurkį);

6.1.9. 15, jeigu mokoma pagal pagrindinio ugdymo programos pirmąją dalį, pagrindinio ugdymo programos antrąją dalį gyvenvietėje esančioje pagrindinėje mokykloje, kurioje mokosi nuo 121 iki 200 mokinių, gyvenvietėje esančioje vidurinėje mokykloje (gimnazijoje), kurioje mokosi iki 300 mokinių;

6.1.10. 20, jeigu mokoma pagal pagrindinio ugdymo programos pirmąją dalį, pagrindinio ugdymo programos antrąją dalį gyvenvietėje esančioje vidurinėje mokykloje (gimnazijoje), kurioje mokosi nuo 301 iki 500 mokinių;

6.1.11. 22, jeigu mokoma pagal pagrindinio ugdymo programos pirmąją dalį gyvenvietėje esančioje pagrindinėje mokykloje, kurioje mokosi 201 ir daugiau mokinių, gyvenvietėje esančioje vidurinėje mokykloje (gimnazijoje), kurioje mokosi 501 ir daugiau mokinių;

6.1.12. 25, jeigu mokoma pagal pagrindinio ugdymo programos pirmąją dalį rajono centre ar mieste esančiose pagrindinėje mokykloje, vidurinėje mokykloje (gimnazijoje),  pagrindinio ugdymo programos antrąją dalį gyvenvietėje esančioje pagrindinėje mokykloje, kurioje mokosi 201 ir daugiau mokinių, gyvenvietėje esančioje vidurinėje mokykloje (gimnazijoje), kurioje mokosi 501 ir daugiau mokinių, rajono centre ar mieste esančiose pagrindinėje mokykloje, vidurinėje mokykloje (gimnazijoje);

6.1.13. 15, jeigu mokoma pagal vidurinio ugdymo programą gyvenvietėje esančioje vidurinėje mokykloje (gimnazijoje), kurioje mokosi iki 300 mokinių;

6.1.14. 20, jeigu mokoma pagal vidurinio ugdymo programą gyvenvietėje esančioje vidurinėje mokykloje (gimnazijoje), kurioje mokosi nuo 301 iki 500 mokinių;

6.1.15. 25, jeigu mokoma pagal vidurinio ugdymo programą gyvenvietėje esančioje vidurinėje mokykloje (gimnazijoje), kurioje mokosi 501 ir daugiau mokinių, rajono centre ar mieste esančiose vidurinėje mokykloje (gimnazijoje), menų gimnazijoje, konservatorijoje;

6.1.16. 20, jeigu mokoma pagal suaugusiųjų pradinio, suaugusiųjų pagrindinio ir suaugusiųjų vidurinio ugdymo programas suaugusiųjų mokykloje (suaugusiųjų klasėse). Klasių komplektuose, kai savivaldybės teritorijoje yra vienintelė mokykla, neturinti filialų ar skyrių kitose vietovėse, kurioje mokoma pagal suaugusiųjų pradinio, suaugusiųjų pagrindinio ir suaugusiųjų vidurinio ugdymo programas, gali būti 5 mokiniais mažiau (pagal mokinių skaičiaus vidurkį);

6.2. Bendrojo lavinimo klasėje mokinių turi būti ne daugiau kaip:

6.2.1. 24, jei mokoma pagal pradinio ugdymo programą;

6.2.2. 30, jei mokoma pagrindinio ir (arba) vidurinio ugdymo programą.

6.2.3. Priešmokyklinio ugdymo grupėje ir bendrojo lavinimo klasėje maksimalus mokinių skaičius prasidėjus mokslo metams išimties tvarka gali būti didinamas ne daugiau kaip 2.

6.3. Vienas sutrikusio intelekto, riboto intelekto, kurčias, neprigirdintis, aklas, silpnaregis, turintis judesio, padėties, kompleksinių, elgesio ar žymių kalbos ir kitos komunikacijos sutrikimų mokinys, mokomas integruotai bendrojo lavinimo klasėje, prilyginamas 2 tos klasės, kurioje mokosi, mokiniams – atitinkamai mažinamas maksimalus nustatytas klasės mokinių skaičius.

6.4. Kai mokoma pagal vidurinio ugdymo programą, vienuoliktosios klasės komplektuojamos jei:

6.4.1. Yra ne mažiau kaip dvi vienuoliktosios klasės miesto ar rajono centro vidurinėje mokykloje ar gimnazijoje;

6.4.2. Gyvenvietėje yra vienintelė vidurinį ugdymą teikianti mokykla – klasė komplektuojama susidarius ne mažiau kaip 15 mokinių. 

6.4.3. Rajone yra tik viena suaugusiųjų mokykla (klasė) – komplektuojama susidarius ne mažiau kaip 20 mokinių. Išimties tvarka, turint pakankamai mokinio krepšelio lėšų ir suderinus su steigėju, galima komplektuoti klases su  mažesniu mokinių skaičiumi.

6.5. Bendrojo lavinimo klasės jungiamos pagal:

6.5.1 pradinio ugdymo programą – gali būti jungiamos dvi arba trys klasės. Jungtinėje klasėje mokoma nuo 10 iki 15 mokinių.

6.5.2. pagrindinio ugdymo programos pirmąją dalį – 5–8 klasės, jei koncentro klasėse nėra nustatyto mokinių skaičiaus vidurkio ir klasės neturi po 10 mokinių. Jos jungiamos taip: penktoji su šeštąja, šeštoji su septintąja arba septintoji su aštuntąja. 

6.5.3. Jei mokyklai neužtenka pagal mokinio krepšelio metodiką skiriamų lėšų, mokyklos direktorius gali priimti sprendimą dėl dalinio klasių jungimo.

6.6. Mokyti pagal pagrindinio ugdymo programos antrąją dalį klasės nejungiamos; 

6.7. Mokykloje ar jos skyriuje nesuformavus IX ir (arba) X  klasės, kitais mokslo metais šioje įstaigoje klasė (-ės) gali būti komplektuojama tik gavus Šakių rajono savivaldybės tarybos leidimą. 

6.8. Įstaiga, pageidaujanti steigti naujas ikimokyklinio ugdymo arba  priešmokyklinio ugdymo grupes, privalo gauti Šakių rajono savivaldybės tarybos leidimą

6.9. Priešmokyklinės grupės nekomplektuojamos bendrojo lavinimo mokyklose, jei toje gyvenamojoje vietovėje yra ikimokyklinio ir priešmokyklinio ugdymo įstaiga (vaikų darželis, darželis-mokykla).

6.10. Mokyklos, planuojančios komplektuoti paralelines klases, privalo vadovautis paralelinių klasių komplektavimo kriterijais ir šios tvarkos 4, 5, 6.1, 6.2 punktų reikalavimais. 

7. Šakių rajono savivaldybės taryba savivaldybės administracijos Švietimo ir sporto skyriaus teikimu kasmet:


7.1. iki kovo 31 d. patvirtina naujiesiems mokslo metams priešmokyklinio ugdymo grupių ir pradinio, pagrindinio ir vidurinio ugdymo  klasių komplektų kvotą visoms rajono savivaldybei priklausančioms mokykloms ir darželiams;


7.2. iki  spalio 1 d. patikslina  patvirtintą klasių ir grupių kvotą arba tai padaryti įgalioja savivaldybės merą;


7.3. mokslo metų eigoje, atsiradus  poreikiui, tikslina klasių komplektų ir grupių skaičių.  

8. Išimties atveju Šakių rajono savivaldybės taryba, gavusi Šakių rajono savivaldybės administracijos Švietimo ir sporto skyriaus teikimą su išankstiniu įstaigos ir (arba) vietos bendruomenės motyvuotu prašymu, atsižvelgdama į klasėje esančių  mokinių skaičių ir  galiojančius teisės aktus, įvertinusi mokinių skaičiaus perspektyvas bei skirdama papildomų reikalingų ugdymo ir ugdymo aplinkos lėšų, gali leisti mokyklai komplektuoti klasę ar komplektą  su mažesniu, nei numatyta reglamentuojančiuose dokumentuose, mokinių skaičiumi. 

9. Mokyklų vadovai iki einamųjų mokslo metų balandžio 1 d. privalo tėvus pasirašytinai informuoti:

9.1. apie kitais mokslo metais planuojamus formuoti jungtinius klasių komplektus ir nekomplektuojamas klases;

9.2. apie kitus sprendimus dėl planuojamų permainų klasių komplektavime.








D:\Dokumentai\2010\sprendimai\0225\2sp7.doc
D:\Dokumentai\2010\sprendimai\0225\2sp7.doc

